19-20 þúsund erlendir starfsmenn þurfa að starfa í íslensku ferðaþjónustunni yfir háannatímann til að anna eftirspurn. Framkvæmdastjóri Samtaka ferðaþjónustunnar segir að eftirspurnin nú sé jafnvel enn meiri eftir erlendu starfsfólki, þar sem 2000 Íslendingar sem störfuðu í ferðaþjónustunni fyrir heimsfaraldurinn hafa horfið til annarra starfa.
Jóhannes Þór Skúlason, framkvæmdastjóri Samtaka ferðaþjónustunnar, segir að mun betur hafi rekist að manna störf í ferðaþjónustunni nú en síðustu tvö ár þegar heimsfaraldur hafði stórfengleg áhrif bæði á framboð og eftirspurn.
Ég svo sem ekki alveg með það í kollinum hvað árstíðarsveiflan krefst margra starfsmanna akkurat yfir sumarið en fyrir faraldurin þá var þetta um 19-21 þúsund manns og fór alveg upp í 23 þúsund kannski sem að voru að vinna í ferðaþjónustunni á háönninni og það minnkar síðan eitthvað um nokkur þúsund yfir veturinn en það má búast við því núna að til þess að komast upp í fulla virkni að þessu sinni þá þrufum við jafnvel í kringum 2-3000 manns aukalega erlendis frá til þess að manna þessi störf þar sem að mikið af íslenska starfsfólkiu er farið í aðrar stöður.
Barist sé um starfsfólk í þessar stöður, sérstaklega þjóna og kokka. Meirihuti fyrirtækja í ferðaþjónustu sé með 10 starfsmenn eða færri. Þegar vanti fólk þurfi eigendur að standa langar vaktir og ganga í flest verk.
Til dæmis í gistingu að hótel sem fær ekki nægilega margt starfsfólk getur ekki haft nægilega mörg herbergi opin þannig að þá minnkar þá framboðið og tekjumöguleikana samhliða því.
Sama eigi við um afþreyingu. Ef ferðaþjónustufyrirtæki í afþreyingu ná ekki að ráða leiðsögumenn eða bílstjóra er ekki hægt að anna þeirri eftirspurn sem er til staðar.
Og við sjáum að eftirspurnin er að fara hraðar upp en við gerðum ráð fyrir þannig að þetta er farið að skipta meira máli að geta full mannað þær stöður til þess að geta tekið á móti þessum fjölda.